  Туспуктэм: Руслан Нуриахметов Майя Бывальцева Уй-нуналскын шоро-куспо температура арня ӵоже +5...+7 градус возиське ке, тол шинаосты пуктыны кулэ. Сыӵе ӵектонзы соосты поттӥсьёслэн. Дыраз воштэм резина умойтэм куазь сэрен сюрес вылын кылдэм югдурысь ыштонъёстэк потыны юрттоз. Со сярысь Удмуртиысь Кун автоинспекцилэн мерлыко вотэсысь нимлыко огиназ ивортӥзы.  Озьы ик водительёсты чырсь чуре шуак потэмлэсь возиськыны, азьпалан но вӧзын мынӥсь машинаосын висэз кышкыттэм возьыны куро. Сюресэз пыдын выжон инытос доры матэкытыку, азьвыл ик ӝоглыкез кулэстыны дэмлало. Озьы ик пыдын ветлӥсьёс но сакгес карискьыны кулэ. Югыт вакыт пумен кулэсме, зор-кот но бус сэрен кыдёке адӟыны уг луы. Тодэ вайытом, улосвыл Гидрометцентр ивортэмъя, 20-тӥ коньывуонэ температура -2 градусозь лэзьыны, кот лымыен суро зорыны быгатоз. Тегъёс: куазь автомашинаос ГИБДД Удмуртия  